ru en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ru
"Айат пресс", 30.07.09 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргызстандын грек-рим күрөшү боюнча балбандары Украинанын Мариуполь шаарындагы Гран-при мелдешинде 1 күмүш, 2 коло медалдын ээси болушту. Эми алар августтун аягында Польшада боло турган "Гран-При" мелдешине катышат. Сентябрда Данияда дүйнө чемпионатынын таймашуулары болмокчу.
Дүйнөдөгү Гран-при мелдештердин катарына кирген саналуу турнирлердин бири Украинадагы грек-рим күрөшү боюнча "Азовмаш" Эл аралык мөрөй талашуусунда Европа жана Азиянын бир катары өлкөлөрүнүн балбандары күч сынашты.
"Азовмаш" Гран-при мелдешинде жеңил салмакта Арсен Эралиев, 60 кг салмакта Азиз Бейшалиев менен Руслан Түмөнбаев, 74 кг салмакта Канатбек Бегалиев менен Магомед Мутаев, 84 кг салмакта Азат Эркинбаев жана оор салмакта Нурбек Ибрагимов Кыргызстандын намысын коргоп, чеберчилиги менен айырмаланып, дүйнөлүк күрөш адистеринин көңүлүн бурду.
Өлкөнүн дене тарбия, спорт, жаштар саясаты жана балдарды коргоо боюнча мамлекеттик агенттигинин жетекчисинин орун басары Алмаз Касеновдун айтымында Гран-при мелдешинде кыргызстандык балбандар 1 күмүш, 2 коло байге утуп алышты.
Кыргыз спорт күйөрмандарын сүйүнткөн кабар. 55 кг салмакта күрөшкөн жаштар арасында Азия чемпиону, жаштар арасындагы дүйнө биринчилигинин күмүш байге ээси Арсен Эралиев бул ирет чоңдор менен таймашып, баш байгеге талапкер болду. Бирок Арсен жаштык кылып, финалда аз упай айырма менен дүйнөнүн үч жолку чемпиону, ирандык Сарянга жеңилип калды.
Ал эми 60 кг салмакта күрөшкөн Бээжин олимпиадасынын коло медаль ээси Руслан Түмөнбаев менен жаштар арасында дүйнө жана Азия чемпионаттарынын жеңүүчүсү Азиз Бейшалиев "Азовмаш" Гран-при мелдешинде үчүнчү орундарды ээлеп, коло байгелүү болушту.
Грек-рим күрөшүнөн Азия чемпиону, Бээжин олимпиадасынын коло байге ээси Руслан Түмөнбаевдин былтыркы жол кырсыгынан кийинки өзүнүн калыбына келе баштагандыгын далилдеген ийгилиги катары адистер Русланга дурус баа беришүүдө.
Балбандардын катарында күч сынашкан Бээжин олимпиадасынын күмүш байге ээси, Азия чемпиону Канатбек Бегалиев мурда 66 кг салмакта күрөшүп келсе, бул ирет 74 кг салмакта мөрөй талашып, Украинадагы Гран-при мелдешинде үч атаандашын жеңип, мыктылар тобуна кошулганы менен күзүндө Данияда боло турган дүйнө чемпионатына барууга өзүн аярлап, ар кандай жаракат алуудан сактанып, кийинки беттешүүлөрдөн баш тартып койду.
Былтыр "Азовмаш" Гран-при мелдешинин күмүш байгесин Азия чемпиону, Азия оюндарынын күмүш байге ээси, кыргызстандык Данияр Көбөнов жеңип алган.
Украинадагы эл аралык мөрөй талашууга балбандарды өлкөнүн грек-рим күрөшү боюнча башкы машыктыруучусу Эмил Алыкулов жана Эл аралык калыс Кочкор Кулматов баштап, бүгүн Кыргызстанга олжолуу кайтып келатышат.
Украинадагы мөрөй талашуудан кийин кыргызстандыктар тандалган балбандар Польшада августтун аягында өтө турган олимпиада чемпиону В. Пытлянсинскийди эскерүүгө арналган эл аралык Гран-при мелдешине катышууга даярдык көрүшөт.
Европадагы мындай күч сынашуулар күзүндө Данияда өтө турган дүйнө чемпионатына даярдык көрүү, балбандарды сындан өткөрүү экенин адистер айтышууда.
Өлкөнүн грек-рим күрөш федерациясынын ардактуу президенти, Кыргызстанга эмгек сиңирген машыктыруучу Бейшен Абилдаевдин пикиринде Бээжин олимпиадасында Канатбек Бегалиев менен Руслан Түмөнбаев мөрөй алып, күмүш жана коло байге уткандан кийин өлкөдөгү жаштардын көбү күрөшкө дилгир болушуп, таланттуу жаш балбандар жетилип келатат.
- Ошондуктан алардын чеберчиликтерин өстүрүп, такшалдырып туруу үчүн Эл аралык ири мелдештерге катыштырып, чет өлкөлөр менен биргелешкен машыгууларды өткөрүп туруу зарыл. Келечекте Канат менен Русландын ордун басып, кыргызстанды дүйнөгө таанытуучу жаштар арбын.
Ошондой эле Испаниянын борбору Мадрид шаарында эркин күрөш боюнча өткөн эл аралык "Гран-При" мелдешинде Кыргызстандын балбандары командалык эсепте үчүнчү орунду ээлеп, Кубок менен сыйланды.
Бул мөрөй талашууга 17 өлкөдөн 150 чакты балбан катышышты. Турнирге Азия, Европа жана Америка аймактарынан балбандар келип мөрөй талашты.
Мелдеште Кыргызстандын намысын алты балбан коргоп, натыйжада Аял Лазарев атаандаштарынын баарын жеңип алтын медаль тагынды. Ушул эле маалда турнирдин финалында аз упай айырма менен Улан Надырбек уулу жана Азат Дөңбаев атаандаштарына жеңилип калгандыктан күмүш медаль тагынды.
Ал эми үчүнчү орунга Бишкектик Михаил Захаров илинип чеберчилигин көрсөттү.
Өлкөнүн олимпиадалык даярдоо борборунун жетекчиси Касымкул Оболбековдун пикиринде Азия жана Европа күрөштөрүндө өзгөчөлүктөр жана күрөш ыкмаларында бир аз айырмачылыктар болгондуктан балбандарды мындай мелдештерде сындан өткөрүп туруу пайдалуу.
Испанияда өткөн мелдештин жыйынтыгында Германия курамасы эки алтын жеңүү менен командалык эсепте биринчи орунга татыды. Канада спортчулары экинчи, ал эми кыргыз балбандары үчунчү орунга жетип коло кубоктун ээси болушту.
Натыйжада Польша, Швейцария, Испания, Венгрия, Америка өлкөлөрү командалык эсепте артта калышты.
Эркин күрөш боюнча курама команданын башкы машыктыруучусу Анарбек Үсөнкановдун пикиринде Европалык күрөш адистери кыргыз балбандарына таң беришти.
Кыргызстандын командасы Европада үчүнчү орунду алганы өтө кубанычтуу болду. Мадридге барганда алгачкы беттеш немис спортчулары менен болду. Биздин спортчулардын бардыгы атаандаштарын жеңип, мени дагы таң калтырышты. Таймаш аяктаганда Германиянын машыктыруучусу келип колумду кысып, спортчулар мыкты экен, буларды кайдан таптың деди. Мен, Кыргызстандын тоосунан деп жооп бердим.
Үстбүздөгү жылдын алты айында Кыргызстандын эркин күрөш балбандарына спорт агенттиги тарабынан төрт миллион сом жумшалган. Буга чейин спортчулар бир нече жолу окуп-машыгуу курстарын өтүп, Азия чемпионатына дагы ийгилик жаратып келишкен.
Ошондой эле Кыргызстандын эркин күрөш боюнча курама командасын Бакы шаарында өткөн "Алтын турнир" мелдешинде ийгилик жарата алышпады. Мында дүйнөнүн 16 өлкөсүнөн тандалган балбандар катышты.
Андан соң Польшада эл аралык турнир, күзүндө Данияда боло турган эркин күрөш боюнча дүйнө чемпионаты кыргыз балбандарын күтөт.
"Асыл таштан, акыл баштан" дегендей Кыргызстандык жаш шахматчылар 2-августтан 9-августка чейин Индиянын борбору Нью-Делиде өтө турган Азия чемпионатына аттанганы камынып, чамынып турган кербези. Бул ирет басма сөздө сынга алынган шахмат федерациясынын президенти Акылбек Жапаров арына келгенби, же жаштардан үмүттөнүп жатабы, айтор 21 улан-кыздан турган чоң делегацияны Азиялык таймашына жөнөткөнү турат.
Уландар, өспүрүмдөр арасында Семетей Төлөгөн тегин эки ирет Азия чемпиону аталса да, эмгеги, аракети бааланбай арманда жүрөт. Ушул жоон топ улан-кыздан Семетей сыяктуу "бычакка сап" бир-экөө мөөрөй алар бекен? Аны алдыдагы акыл таймаштары көрсөтөөр...
Дүйнөгө жол ачкан калыс
"Кудайдын кулагы сүйүнсүн! Кыргыз жигиттеринен Нурдин Букуев футзал (кичи футбол) боюнча Азия, дүйнө чемпионаттарында калыстык кылып, кыргыз өңүн таанытып жүрсө, эми дүйнө чемпионатында (азырынча уландар арасында) калыстык кылуу үчүн эл аралык футбол федерациясынан (ФИФА) Бахадыр Кочкаровго расмий чакыруу келди. Кыргызстандык калыс Бахадыр быйыл октябрда Нигерияда өтө турган 17 жашка чейинки уландар арасында дүйнө чемпионатынын оюндарына калыстык кылат.
ФИФАда Бахадыр Кочкаровдун өзбек экенин билгенби,айтор аны өзбекстандык калыстар тобуна кошуп коюптур. "Жалгыз таруу ботко болбосун"алар да билсе керек...
Шайды оодарган шайлоо, артка жылган Азия чемпионаты Ирандын Исфахан шаарында июль айында футзал (кичи футболдон) боюнча Азия чемпионаты болмок. Тилекке каршы Ирандагы президенттик шайлоодон кийинки ызы-чуудан улам, Азиялык таймашуулар эмдиги жылы март айына которулду. Азия футбол федерациясынын чечими менен 2010-жылдын 4-мартынан 12-мартына чейин Исфахан шаарында Азия чемпионаты өткөрүлөт. (Иранда ошол мезгилде тынчтык, бейпилдик болсо).
Футзалдан Азия чемпиондугу үчүн иргелип тандалган 10 өлкөгө жолдомо берилген. Алардын катарында футзалдан 9 ирет Азия чемпиону болгон Ирандын футболчуларынан куралган "Фулад-Махан", командасы бар. Азияда футзалдан лидер болуп жүргөн Жапониялык - "Нагоя Оушейнс", Өзбекстандын - "Стронтель", Тайланддын - "Порт Ауторити", Ирактын - "Навруз", Австралиянын -"Новый южный Уельс", Кытайдын - "Юхань Дилон" командалары негизги атаандаштар болчудай. Ошондой эле Ливандын - "Прос кафе", Катар өлкөсүнүн - "Аль Садд" жана Кыргызстандын - "АУБ Алтын -Таш" командалары да дөө-шаалар менен мөөрөй талашат. Футзалдан кыргызстандын тандалма командасы Азия чемпионатында бир нече жолу жарым финалга чейин жетип, коло медаль жеңгенин эске алсак, кыргыздардан бары чогулганы турушат. "Багы жокко дагы жок" дегендей Кыргызстандыктарга "дөөлөр" атаандаш болуп калыптыр. 4-мартта Ирактыктар менен, 5-мартта ирандыктар менен, 6-мартта жапондор, 9-мартта өзбектер менен мөөрөй талашка чыгат. Буларды жеңүү кыйынга турат го. Бара көрүшөт да...
Жогоруда футзалдан клубдар арасында Азия чемпионатынын таймашуулары тууралуу кеп кылсак, эми Кыргызстандын тандалма командасынын атаандаштары аныкталды.
2010-жылы Азия чемпионатынын мыктыларды иргеп алуу таймаштарынын ирети, тобу аныкталып, Малайзияда чүчүкулак кармалды.
Кыргызстан "борбор Азия жана Түштүк" тобунда Ирак, Ооганстан, Тажикстан жана Түркмөнстан менен күч сынамак болду. Бирок, Иран-Азия көп жолку чемпиону болгондуктан финалга түз катышат. Иргеп алуу оюндарында алардын жеңиштери эсепке алынбайт. "Чыгыш" тобуна (А тобу) Жапон, Тайней, Макао, Гонконг кирсе, Б тобун: Ирак, Кувейт, Иордания түздү. "Океан" зонасы да эки топко бөлүнүп атаандашат. А тобу Австралия, Индонезия, Брунет, Мьянма, Б тобу Малайзия, Вьетнам, Камбоджа, Филиппин өлкөсү болду. Футзалдан Азия чемпионаты Ташкентте эмдиги жылы өтө турган болгондуктан өзбектер иргеп алуу мелдештерине катышпай, оюн ээси катары, финалдык беттешүүлөргө мөөрөй талашат. Ошондой эле мурдагы Азия чемпионатынын байге ээлери Ирак, Жапон жана Таиланд өлкөлөрү да финалдык беттешүүлөргө катышууга укуктуу.
Кыргызстан өз тобунда жеңип эле экинчи орунду ээлесе, анда Ташкенттеги финалдык оюндарга укук алат. Чоң футболдон таанылбасак да футзалдан (кичи футболдон) Азия кыргызстанды абдан жакшы таанып, негизги атаандаш деп билет. Эмдиги жылы Ташкенттен тамырыбыз оорлоп, Азия чемпиону болоор бекенбиз? Өкмөт аке, футзалга көз кырың салып коюң...
кыргыз тилиндеги гезит "Айат пресс"
email • архив • редакция
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Акылдуудан башчың болсо адашпайсын
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"